**Modni časopis** je vrsta magazina, koji se izdaje jednom mesečno, i koji prati modne trendove širom sveta, kritikuje modne revije i uopšte reklamira proizvode vezane za svet visoke mode.

Istorija
--------

Moda je uvek igrala veliku ulogu u razvoju svakog društva i predstavljala klasni status. U srednjem veku tadašnje Francuske, cipele na štiklu su bile znak da osoba koja ih nosi pripada aristokratskim krugovima. Ta vrsta klasne pripadnosti kad je reč o modi se može videti i danas. Skupoceni krzneni kaputi i kožne tašne su simboli bogatsva i visoke mode, finansijski nedostupne srednjim i nižim klasama. Kreatori na dvorovima širom Evrope su šili i pravili odeću po ličnim zahtevima članova aristokratskih krugova. Kako je želja za lepšim, šarenijim i novijim rasla, rastao je i broj kreatora i godišnja proizvodnja. Moda se prenosila srednjevekovnom Evropom preko granica putem bračnih ugovora kraljevskih porodica i preko trgovaca. Međutim, bilo je teško dočarati raznovrsne tkanine, boje, i kreacije jednog dela Evrope ljudima na drugom kraju kontinenta. Tada se pojavila ideja letaka koje bi slikama pokazivale šta je u modi u Parizu stanovnicima Budimpešte. Veruje se da je prvi modni časopis objavljen oko 1586. godine u Frankfurtu. Ti "modni časopisi" su bili obični jednostrani letci sa crno-belom ilustracijom haljina ili cipela. Sredinom XVIII veka, počela je štampa modnih časopisa, u kojim su bile obojene ilustracije haljina, šešira, cipela, jahačke odeće, itd. Ovakva vrsta časopisa je objavljivana sve do kraja 20-tih godina XX veka, kada se razvila fotografija, koja je omogućila slikanje lutki sa modnim kreacijama. Sa razvojem fotografije u boji, modni časopisi postaju sve šareniji i estetski privlačniji. Svake godine, u početku tokom letnje i zimske sezone, a kasnije tokom sva četiri godišnja doba, kreatori i dizajneri predstavljaju svoje najnovije kreacije u modnim časopisama, koji tokom 60-tih i 70-tih godina, postaju mejnstrim publikacije. Kako modni časopisi postaju sve prisutniji i čitaniji, u toj meri se širi i spektar tema koje se mogu naći u modnom časopisu, kao i veliki broj sponzora i reklama. Teme mogu da variraju od visoke mode do najnovije šminke, parfema i modnog bon-tona.

Modni časopisi
--------------

Svetski modni časopisi se objavljuju u mnogim državama na različitim jezicima. Tako na primer, časopis Ele (na Francuskom *Elle* što u prevodu znači *Ona*) se objavljuje u preko pedeset zemalja na pedeset različitih jezika. Sledi lista pojedinih modnih časopisa namenjenih ženskoj publici:

* Cosmopolitan
* Curve
* ELLE
* Essence
* Ettelaat-e Banuvan (magazine), (Iran)
* Femina (Indonezija)
* Femina (Indija)
* Flare
* Girlfriends magazine
* Glamour
* Harper's Bazaar
* Helm Magazine
* In Style
* In Touch Weekly
* Jane
* Life and Style
* Lucky
* Lucire
* Marie Claire
* VIVmag
* Vogue
* W
* XM West Magazine

Foto-modeli
-----------

Poznati ženski fotomodeli:

* Sindi Kroford
* Naomi Kembel
* Eva Hercigova

Izvori
------

1. ↑  Moda
2. ↑  Istorija mode

Eksterni linkovi
----------------

***Modni magazin*** na Wikimedijinoj ostavi

* Vogue
* Diva Arhivirano 2009-08-22 na Wayback Machine-u
* Život Arhivirano 2009-09-25 na Wayback Machine-u
* Bazaar
* InStyle Arhivirano 2009-05-25 na Wayback Machine-u
* Elle
* Woman Arhivirano 2011-03-17 na Wayback Machine-u
* Moda